Džeimijs Fokss

Ēriks Marlons Bišops (; dzimis ), pazīstams kā Džeimijs Fokss (Jamie Foxx), ir amerikāņu aktieris, dziedātājs, dziesmu autors, komiķis un radio raidījumu vadītājs.

Plašāku atpazīstamību viņš ieguva pēc Reja Čārlza lomas 2004. gada biogrāfiskajā filmā "Rejs" (Ray), par ko viņš saņēma Amerikas Kinoakadēmijas balvu, BAFTA kino balvu, Zelta globusa balvu un Ekrāna aktieru ģildes balvu kā labākais aktieris. Tajā pašā gadā viņu arī nominēja Amerikas Kinoakadēmijas balvai kategorijā "Labākais aktieris otrā plāna lomā" par lomu kriminālfilmā "Līdzzinātājs".

Vēl atveidojis seržantu Saiksu filmā "Podpauris" (2005), ierakstu kompānijas vadītāju Kērtisu Teiloru jaunāko filmā "Sapņu meitenes" (2006), detektīvu Rikardo Tubsu televīzijas seriāla Maiami Vice 2006. gada adaptācijā, titullomu filmā "Atsvabinātais Džango" (2012), superļaundari Elektro filmās "Apbrīnojamais Zirnekļcilvēks 2" (2014) un "Zirnekļcilvēks: Mājupceļa nav" (2021), Villu Staksu filmā "Enija" (2014), gangsteri Batu / Leonu Džefersonu III filmā "Zaļknābis pie stūres" (2017) un Valteru Makmiljanu filmā Just Mercy (2019), par ko viņš saņēma Ekrāna aktieru ģildes balvu. 1991. gadā Fokss pievienojās aktieriem skeču komēdijas šovā In Living Color, kurā darbojās līdz pat šova beigām 1994. gadā. Pēc šiem panākumiem viņš izveidoja savu televīzijas šovu The Jamie Foxx Show (1996—2001).

Fokss kā mūziķis ir saņēmis Grammy balvu, un izdevis četrus albumus. 2007. gadā Džeimijs Fokss ieguva savu zvaigzni Holivudas Slavas alejā.

 Filmogrāfija 
GadsNosaukumsPiezīmes1992"Rotaļlietas" (Toys)1996The Truth About Cats & DogsThe Great White Hype1997Booty Call1998The Players Club1999"Katrā dotajā svētdienā" (Any Given Sunday)2000Held UpBait2001"Ali" (Ali)2003"Pokers" (Shade)2004Breakin' All the Rules"Līdzzinātājs" (Collateral)"Rejs" (Ray)2005"Slepeni" (Stealth)"Podpauris" (Jarhead)2006Miami Vice"Sapņu meitenes" (Dreamgirls)2007"Karaliste" (The Kingdom)2009"Solists" (The Soloist)"Likumpaklausīgs pilsonis" (Law Abiding Citizen)2010"Valentīna diena" (Valentine's Day)"Paspēt laikā" (Due Date)I'm Still Here2011"Rio" (Rio)balss"Neciešamie bosi" (Horrible Bosses)2012"Atsvabinātais Džango" (Django Unchained)2013"Uzbrukums Baltajam namam" (White House Down)2014"Rio 2" (Rio 2)balss"Apbrīnojamais Zirnekļcilvēks 2" (The Amazing Spider-Man 2)"Miljoniem iespēju, kā atdot galus" (A Million Ways to Die in the West)epizodiska loma; titros nav minēts"Neciešamie bosi 2" (Horrible Bosses 2)"Enija" (Annie)2017SleeplessWelcome to My Lifedokumentālā filma"Zaļknābis pie stūres" (Baby Driver)2018The Samurai of Tsushimabalss"Robins Huds" (Robin Hood)2019The Black Godfatherdokumentālā filmaJust MercyQT8: The First Eightdokumentālā filma2020Project Power"Dvēsele" (Soul)balss2021"Zirnekļcilvēks: Mājupceļa nav" (Spider-Man: No Way Home)2022Day Shiftarī izpildproducents2023God Is a BulletThey Cloned Tyronearī producentsStraysThe Burialarī producents2024Not Another Church Movie2025Back in Actionarī izpildproducents

 Ārējās saites 



Kategorija:1967. gadā dzimušie
Kategorija:Teksasā dzimušie
Kategorija:Amerikāņu kinoaktieri
Kategorija:ASV komiķi
Kategorija:Kinoakadēmijas balvas ieguvēji aktieri
Kategorija:Grammy balvas ieguvēji